Bergen-Belsen-konsentrasiekamp

duimnael|Nazi-dokter Fritz Klein staan in 'n massagraf na die bevryding in April 1945

Bergen-Belsen (ook Belsen) was 'n Nazi-konsentrasiekamp in die noorde van Duitsland gedurende die Tweede Wêreldoorlog. Duisende mense, veral Jode en  Sowjet-soldate, het in Belsen gesterf.HAT Taal-en-feitegids, Pearson, Desember 2013,  Die kamp was suidwes van die dorp Bergen, naby Celle in die hedendaagse Nedersakse geleë. Dit was een van die grootste konsentrasiekampe in Duitsland.

Die kamp is oorspronklik gestig om krygsgevangenes te huisves. In 1943 is dele daarvan in 'n konsentrasiekamp omskep. Die aanvanklike doel was om Jode aan te hou wat later vir Duitse krygsgevangenes uitgeruil kon word.

Van 1941 tot 1945 is sowat 50 000 gevangenes en 20 000 Sowjet-krygsgevangenes in Belsen dood. Tot 35 000 van hulle is net voor, of net na die kamp bevry is aan tifus oorlede."Bergen-Belsen", United States Holocaust Memorial Museum.

Die kamp is op 15 April 1945 deur Britse soldate bevry."The 11th Armoured Division (Great Britain)", United States Holocaust Memorial Museum. Hulle het 60 000 mense daar aangetref, asook 13 000 lyke wat onbegrawe op die grond gelê het.

Vandag is daar 'n gedenkteken met 'n uitstalruimte op die terrein.

 Sien ook 
Lys van konsentrasiekampe in Nazi-Duitsland

 Verwysings 

 Eksterne skakels 
 Gedenkstätte Bergen-Belsen


Kategorie:Geboue en strukture in Nedersakse
Kategorie:Nazi-konsentrasiekampe in Duitsland